Grondeise – nou kan die poppe dans! | Die Vryburger
Grondeise – nou kan die poppe dans!
June 4, 2013 - Nuus - 4 comments
Baie honderde boere, of hulle nasate, kan voortaan grondeise instel teen die regering.
Die eise kan ontstaan as gevolg van honderde landbouers wie se grond onteien is tydens die apartheidsjare om tuisland konsolidasie te bewerkstellig.
Hierdie boere, of hulle nasate, kwalifiseer nou om eise in te dien as die afsnydatum vir sulke eise tot einde 2018 verskuif word.
In onlangse hofuitsprake het die grondeisehof die Minister van Landelike Ontwikkeling en Grondhervorming se standpunt verwerp. Die Minister was van oordeel dat dié boere nie weens ras-gegronde wetgewing of praktyke van hul reg op grond ontneem is nie. Volgend die Minister is hulle van 'n bevoorregte rassegroep, of te wel, blankes, wat nie kwalifiseer vir sulke eise nie.
Een boer, Ivor Phillips, het byna al sy plase tussen Queenstown en Tarkastad in die Oos-Kaap verloor toe dit as deel van Ciskei gekonsolideer is. Die hof het mnr. Phillips gelyk gegee dat hy die reg het om 'n eis in te stel.
In 'n ander saak van Arie Hoogenboezem het die grondeisehof bevind hy het sy plaas nie vrywillig aan die apartheidsregering verkoop nie. Sy plaas, naby Pietersburg, moes hy afstaan aan Lebowa. Hy het dit nie vrywillig gedoen nie.
Waarnemers meen dat die staat nou met deruisende nuwe grondeise te kampe kan kry wat van soortgelyke aard is.
4 thoughts on "Grondeise – nou kan die poppe dans!"
DuP du Plessis June 4, 2013 at 4:31 pm
In verband met hierdie grondeise-kwessie behoort elke Boer of Boere-Afrikaner aan die Volksraad die mandaat te verskaf om namens die Boerevolk ons onafhanklike Boere-republieke, ZAR en OVS, vanaf die huidige regime terug te eis. Ek glo dit is my en jou, en elke leser wat sterk hieroor voel, se taak om deur middel van Die Vryburger druk op die Volksraad te plaas om hieraan aandag te gee.
Ek glo dat as die Volksraad nie die mannekrag daarvoor het nie, behoort hulle kundige Volksgenote te ko-opteer om 'n behoorlike eis te formuleer en seker te maak dat aan elke moontlike wetsaspek voldoen word.
Ek wonder of die Volksraad besef dat as hierdie saak hier korrek hanteer word, dit ook na die Wêreldhof verwys sal kan word, indien die ANC regime hulle nie aan ons eise wil steur nie.
Hiermee doen ek 'n beroep op elke vryheidsgesinde leser, wat voel dat hy of sy 'n wettige aanspraak het op die grond in hierdie land wat aan ons voorouers behoort het, dat julle, jul stemme hier sal dik maak en die redaksie vra om julle kommentare aan die Volksraad deur te gee as 'n opdrag in hierdie verband.
Arnold June 4, 2013 at 6:21 pm
Ja ! Inderdaad het die Afrikaner se reg op grond wat die Engelse van ons Afrikaners gesteel het.
En dit gaan 'n hele ent terug in die geskiedenis.
Ek het reeds daaroor geskryf op Praag.
En daar was ook 'n opname gemaak deur die VVK as ek dit reg het. Alhoewel dit meer met Selfbeskikking temake het.
Op daardie stadium was hierdie nuwe verwikkeling nog nie ter sprake nie.
Die kwessie is nou net , wie gaan bereid wees om voor te vat.
Geskiedenis speel hier 'n belangrikke rol.
AH Olivier June 4, 2013 at 7:53 pm
Die Afrikaner koerant het 'n jaar of meer gelede dele uit Dr Basson se boek: Die Land is ons Land, gepubliseer waarin bewyse verskaf word watter groot deel van Suid-Afrika wettiglik aan die Afrikanervolk behoort.
'n Afgetrede regter uit Kanada het geskryf dat die Boere-Afrikaner Volksraad wettiglik verkies is deur wettiglik geregistreerde kiesers en daarom die wettige verteenwoordigers van die Afrikanervolk is. Wat meer wil ons hê? Die wat nie deelgeneem het aan die verkiesing nie, het wel die keuse gehad.